Naziv obveznika: JAVNA VATROGASNA POSTROJBA ZADAR

Poštanski broj: 23 000 ZADAR

Sjedište: PUT MURVICE 24

Šifra grada: 520

Broj RKP: 36022

Matični broj: 01483994

OIB: 36978292106

Razina: 31

Šifra djelatnosti: 8425

U Zadru, 29. siječnja 2021. godine

**BILJEŠKE UZ FINANCIJSKE IZVJEŠTAJE**

**za razdoblje od 01. siječnja 2020. do 31. prosinca 2020. godine**

**1.UVOD**

Javna vatrogasna postrojba Zadar kao proračunski korisnik jedinice lokalne samouprave primjenjuje proračunsko računovodstvo u skladu sa Zakonom o proračunu („Narodne novine“ br.87/08, 136/12 i 15/15) i Pravilnikom o proračunskom računovodstvu i računskom planu („Narodne novine“ br. 124/14 , 115/15 , 87/16 , 3/18 , 126/19 i 108/20).

Također, sukladno odredbama Zakona o porezu na dodanu vrijednost („Narodne novine“ br. 73/17, 99/13, 148/13, 153/13, 143/14, 115/16, 106/18 i 121/19), Javna vatrogasna postrojba Zadar je od 01. siječnja 2020. godine obveznik poreza na dodanu vrijednost i to sa razdobljem oporezivanja od prvog do posljednjeg dana u tromjesečju.

U skladu s odredbama Pravilnika o financijskom izvještavanju u proračunskom računovodstvu („Narodne novine“ 03/15, 93/15, 135/15, 2/17, 28/17, 112/18, 126/19 I 145/20) i Okružnice Ministarstva financija o sastavljanju, konsolidaciji i predaji financijskih izvještaja proračuna, proračunskih i izvanproračunskih korisnika državnog proračuna te proračunskih i izvanproračunskih korisnika proračuna jedinica lokalne i područne (regionalne) samouprave za razdoblje od 01.01. do 31.12.2020. godine, sastavljeni su financijski izvještaji Javne vatrogasne postrojbe Zadar za 2020. godinu koji se sastoje od Izvještaja o prihodima i rashodima, primicima i izdacima (Obrazac PR-RAS), Bilance (Obrazac BIL), Izvještaja o rashodima prema funkcijskoj klasifikaciji (Obrazac RAS-funkcijski), Izvještaja o promjenama u vrijednosti i obujmu imovine i obveza (Obrazac P-VRIO), Izvještaja o obvezama (Obveze) i Bilješki.

U nastavku se daje pregled osnovnih financijskih pokazatelja po svakom gore navedenom financijskom izvještaju, uz napomenu da je prethodna godina obilježena globalnom pandemijom uzrokovanom koronavirusom što je utjecalo i na naš financijski izvještaj.

**2. BILJEŠKE UZ PR-RAS**

2.1. PRIHODI

Ukupni prihodi poslovanja u izvještajnom razdoblju iznosili su 19.277.465 kuna (AOP 001) što je 562.765 kuna manje od ostvarenog u prethodnoj godini.

Tekuće pomoći proračunskim korisnicima iz proračuna koji im nije nadležan (AOP 064) iznose tek 8,8% prošlogodišnjeg iznosa. Lani je na toj stavci evidentirana pomoć Hrvatska vatrogasna zajednica za nabavljeno vatrogasno vozilo i za izvanrednu dislokaciju naših djelatnika i opreme u Novalju i Dubravice te uplata Zadarska županija koja je u okviru programa Readiness refundirala dio troška pokazno-terenske vježbe i obuke tima za spašavanje iz ruševina. Ove godine jedina tekuća pomoć iz državnog proračuna odnosi se na refundaciju troška servisa pumpe visokog pritiska.

Kapitalna pomoć iz proračuna koji im nije nadležan (AOP 065) odnosi se na uplatu Hrvatske vatrogasne zajednice u iznosu od 61.644 kuna za nabavljanje opreme i pružanje usluga u cilju poboljšanja vatrogasnog operativnog centra i vatrodojavnog sustava unutar Javne vatrogasne postrojbe Zadar.

Prihodi od zateznih kamata (AOP 077) iznose 22 kune što je 46,8% prošlogodišnjih jer su Općim uvjetima naše poslovne banke smanjene kamate na depozite po viđenju.

Najveće odstupanje je na stavci Prihoda po posebnim propisima (AOP 105) gdje se evidentiraju prihodi ostvareni sukladno odredbama Zakona o vatrogastvu. U 2019. godini uplaćeno je 628.349 kuna koji se odnose na uplate Vatrogasne zajednice Zadarske županije za refundaciju troškova intervencija izvan područja djelovanja JVP Zadar i uplatu Vatrogasne zajednice Grada Zadra koja je refundirala dio troškova za nabavku vozila svoje članice. U izvještajnoj 2020. godini Vatrogasna zajednica Zadarske županije uplatila je 209.723 kuna za intervencije IPD, a Vatrogasna zajednica Grada Zadra je refundirala troškove za za izmjenu glavnog razvodnog ormara i hidro izolacijske radove na sanaciji vatrogasnog doma u iznosu od 65.010 kuna.

Vlastiti prihodi (AOP 124) u 2020. godine iznose 664.520 kuna što je 90,5% lanjskih ostvarenih vlastitih prihoda. Teška gospodarska situacija izazvana pojavom globalne pandemije pogodila je sve, pa i naše ugovorne partnere. U strukturi vlastitih prihoda vrijednosno najznačajniji su prihodi ostvareni od pružanja usluga vatrogasne djelatnosti te prihodi od nadzora vatrodojavnih sustava pravnih i fizičkih osoba.

Prihodi od donacija pravnih i fizičkih osoba izvan općeg proračuna (AOP 127) bilježe također veća odstupanja. Tijekom 2020. godine primljena je jedna donacija u vidu pumpe, dok je u usporednoj 2019. godine na toj stavci uz donaciju pumpi bila i uplata namjenskih sredstava za uređenje i opremanje vatrogasnog operativnog centra koje je uplatila Vatrogasna zajednica Zadarske županije.

Iz proračuna Grada Zadra tijekom 2020. godine uplaćeno je 18.252.171 kuna (AOP 130), što je 297.806 kuna više u odnosu na ostvarenje na dan 31. prosinca 2019. godine. Razlog ovom povećanju prihoda iz nadležnog proračuna je u povećanju rashoda za zaposlene i to najviše na stavci Ostalih rashoda za zaposlene (AOP 155) za isplatu otpremnina sukladno odredbama novog Zakona o vatrogastvu („Narodne novine“ br. 125/19).

Prihodi od prodaje nefinancijske imovine (AOP 289) iznose 51.462 kune i odnose se na vrijednost danih donacija neprofitnim organizacijama (AOP 308) u iznosu od 27.462 kuna, koji se knjiže kao prihod i rashod sukladno odredbama Pravilnika o proračunskom računovodstvu i računskom planu („Narodne novine“ br. 124/14 , 115/15 , 87/16 , 3/18 , 126/19 i 108/20), te na iznos prodajne cijene vozila (AOP 289) u iznosu od 24.000 kuna.

2.2. RASHODI

Rashodi poslovanja (AOP 148) u 2020. godine iznose 19.309.857 kuna i za 299.878 kuna su veći nego što su bili u 2019. godini. Povećanje rashoda posljedica je pojačanih mjera zaštite od korona virusa, gdje su povećani rashodi za nabavu zaštitne opreme i sredstava, ali bitno je naglasiti da smo radi osiguranja samog sustava vatrogastva dislocirali poslovanje na trima lokacijama što za sobom povlači povećanje raznih materijalnih rashoda.

Rashodi za zaposlene (AOP 149) iznose 16.857.656 kuna te su za 1,6% veći u odnosu na 2019. godinu najviše radi gore navedene isplate otpremnina po Zakonu o vatrogastvu.

Materijalni rashodi (AOP 160) iznose 2.414.211 kuna i na razini su prošlogodišnjih.

Naknade za zaposlene više su od lanjskih po svim stavkama. Vrijednosno je najveće odstupanje je na stavci (AOP 163) Naknade za prijevoz, radi zapošljavanja deset novih djelatnika. Trošak stručnog usavršavanja zaposlenih u odnosu na prethodnu godini udvostručen je radi polaganja stručnog ispita za vatrogasce s posebnim ovlastima i odgovornostima četvero operativnih djelatnika, za edukaciju troje djelatnika za energetsko zanimanje rukovatelja posudama stlačenih plinova, te za izobrazbu iz područja javne nabave za jednog djelatnika.

Rashodi za materijal i energiju veći su od prošlogodišnjih. Iznosi utrošeni za uredski materijal i ostale materijalne rashode veći su zbog nužne nabave dezinfekcijskih sredstava, maski, rukavica, ali i za opremanje postaje Gaženica i Nin. Naši djelatnici su obavili većinu radova za unutarnje i vanjsko uređenje u postajama pa su stoga povećani rashodi za materijal i dijelovi za tekuće i investicijsko održavanje (AOP 170).

Najveće odstupanje u odnosno na prošlogodišnje vrijednosti je na stavci za opremanje Službenom, radnom i zaštitnom odjećom i obućom naših djelatnika za što je u 2020. godini utrošeno 328.576 kuna (AOP 173). Tijekom 2020. godine zaposlili smo deset novih vatrogasaca koje smo opremili prema Pravilniku o tehničkim zahtjevima za zaštitnu i drugu osobnu opremu koju pripadnici vatrogasnih postrojbi koriste prilikom vatrogasne intervencije (NN 031/2011). Također zamijenjen je dio dotrajale opreme i ostalih operativnih djelatnika.

Rashodi Sitnog inventara i auto guma (AOP 171) su za 41,1% veći od prošlogodišnjih. Najviše je potrošeno za kupnju vatrogasnih naprtnjača, cijevi, mlaznica i spojnica. Auto gume su zamijenjene u iznosu od 18.766 kuna.

Rashodi za usluge su niži po svim stavkama od prošlogodišnjih i iznose 784.022 kuna (AOP 174). Najveće postotno smanjenje vrijednosti u ovoj podskupini računa je za trošak zakupnina (AOP 179) jer smo tijekom 2019. godine imali izvanredne troškove zakupa lokacije za potrebe provođenja osposobljavanja djelatnika za rukovanje motornom pilom te za provođenje obuke za spašavanje iz ruševina, te se stoga potrošilo na zakup lokacija za provođenje vježbi i obuka, a ove godine zbog epidemioloških mjera smanjeno smo koristili usluge zakupa dvorane i bazena. Slijedeće veća odstupanje je na stavci rashoda za Usluge promidžbe i informiranja (AOP 177) te za intelektualne usluge (AOP 181).

I ostali nespomenuti rashodi poslovanja smanjeni su te iznose 67,6% prošlogodišnjih. Najznačajnije postotno odstupanje je za naknade za rad predstavničkih tijela, jer je novim Zakonom o vatrogastvu propisano da članovi Vatrogasnog vijeća nemaju pravo na naknadu. Najveće postotno povećanje troškova ove skupine rashoda je na stavci za Pristojbe i naknade (AOP 190). Naime, radi usklađivanja poslovanja postrojbe sa odredbama Zakona o vatrogastvu, u 2020. godini su porasli troškovi biljega, sudskih troškova i javnobilježničkih usluga.

U 2020. godini Javna vatrogasna postrojba Zadar donirala je motorne ili potopne pumpe dobrovoljnim vatrogasnim društvima Ist, Molat, Silba i Rutnjak-Veli Iž. Dane kapitalne donacije uvećane za obvezu poreza na dodanu vrijednost iznosi 34.328 kuna (AOP 262).

Rashodi za nabavu nefinancijske imovine (AOP 341) u 2019. godini iznosili su 1.172.422 kuna, a ove godine iznose 308.092 kuna što je tek 26,3% prošlogodišnjih. Lani je naime nabavljeno šumsko vatrogasno vozilo, dok ove godine nismo vršili obnovu voznog parka, pa je na toj stavci (AOP 370) i najveće ovogodišnje odstupanje.

Sljedeće najveće odstupanje je na rashodima za nabavu sportske opreme (AOP 366) jer smo ove godine uredili prostor za održavanje kondicijskih vježbi djelatnika u vatrogasnom domu i opremili je odgovarajućom opremom za vježbanje u iznosu od 99.988 kuna.

Ulaganja u opremu za održavanje i zaštitu u izvještajnom razdoblju iznose 94.740 kuna, 183,2 % je veće od lanjskog, a najvećim dijelom odnosi se na nabavku izolacijskih dišnih aparata sa bocama i eksplozimetra.

Najznačajniji izdaci za komunikacijsku opremu u 2020. godini odnose se na nabavljene stolne adaptere i snimače razgovora za tetra uređaje za vatrogasni operativni centar u iznosu od 40.769 kuna.

2.3. FINANCIJSKI REZULTAT

U ovoj godini ostvaren je manjak prihoda poslovanja u iznosu od 32.392 kuna, te manjak prihoda od nefinancijske imovine u iznosu od 256.630 kuna. Tekući manjak umanjen za prenesena sredstva viška iz prethodnog razdoblja u iznosu od 404.645 kuna rezultira s ukupnim financijskim rezultatom 2020. godine od 115.623 kuna viška prihoda raspoloživog za slijedeće razdoblje.

**3. BILJEŠKE UZ OBRAZAC BILANCA**

3.1. IMOVINA

Ukupna vrijednost imovine Javne vatrogasne postrojbe Zadar na dan 31. prosinca 2020. godine iznosi 7.047.959 kuna.

Sadašnja vrijednost nefinancijske imovine na dan 31.12.2020. iznosi 5.234.836 kuna (AOP 002) i manja je za 543.008 kuna u odnosu na stanje od 1. siječnja 2020. godine.

Povećanje nefinancijske imovine odnosi se najviše na nabavljenu sportsku opremu, izolacijske dišne aparate sa bocama, stolne adaptere i snimače razgovora za tetra uređaje i eksplozimetar. Smanjenje vrijednosti dugotrajne imovine najviše je na stavci prijevoznih sredstava radi isknjiženja prodanog vatrogasnog vozila, te na stavci opreme za održavanje i zaštitu radi isknjiženja doniranih pumpi.

Ispravak vrijednosti dugotrajne imovine proveden je primjenom propisanih stopa ispravaka vrijednosti dugotrajne imovine Pravilnika o proračunskom računovodstvu i računskom planu i iznosi 852.972,76 kuna. Sitni inventar se jednokratno otpisuje prilikom stavljanja u uporabu.

Stanje novca na žiro računu na dan 31.12.2020. iznosilo je 176.784 kuna (AOP 067) .

Ukupna potraživanja za prihode poslovanja na dan 31. prosinca 2020. godine (AOP 141) iznose 186.514 kuna. Potraživanja za prihode od pruženih usluga iznose 616.226 kuna (AOP 154).

Potraživanja za prihode poslovanja su u odnosu na početno stanje smanjena za 83.247 kuna. Na kraju godine učinjen je ispravak vrijednosti potraživanja sukladno zakonskim odredbama iz Pravilnika o proračunskom računovodstvu i računskom planu („Narodne novine“ br. 124/14 , 115/15 , 87/16, 3/18, 126/19 i 108/20) pa je ukupan iznos potraživanja ispravkom od 429.712 kuna (AOP 157) smanjen na 186.514 kuna.

Potraživanja za prihode od pruženih usluga prema dospjelosti su sljedeće:

* 73.006 kuna nedospjelih potraživanja sa dospijećem u siječnju 2021. godine;
* 162.997 kuna potraživanja prijavljeno u postupku predstečajne nagodbe;
* 380.223 kuna dospjelih potraživanja.

Ostala potraživanja (AOP 081) iznose 25.509 kuna odnose se na potraživanje prema HZZO-u za refundaciju isplaćene naknade za bolovanje na teret HZZO-a, te potraživanja od bivšeg zaposlenika.

Rashodi budućih razdoblja (AOP 164 =167) odnose se na plaću djelatnika JVP Zadar za prosinac 2020. godine.

3.2. OBVEZE I VLASTITI IZVORI

Obveze JVP Zadar na kraju izvještajnog razdoblja iznose 1.542.696 kuna (AOP 169), od čega je

* obračunata plaća i nakn.za prijevoz za mjesec prosinac 2020. godine 1.421.686 kuna;
* dospjelih obaveza prema dobavljačima je 2.750 kuna;
* nedospjelih obveze prema dobavljačima je 39.473 kuna;
* ostale tekuće obveze iznose 78.787 kuna (PDV, obveza povrata u gradski proračun refundiranog iznosa bolovanja preko HZZO-a)

Vlastiti izvori (AOP 223) iznose 5.505.264 kuna, od čega Vlastiti izvori i ispravak vlastitih izvora 5.234.836 kuna. Dana 06. veljače 2020. godine na sjednici Upravnog vijeća donesena je Odluka o raspodjeli rezultata za 2019. godinu kojom se određuje da će se sredstva Hrvatskog zavoda za zapošljavanje utrošiti sukladno namjeni, a preostali višak raspodjeljuje se koristiti će se dijelom za pokrića rashoda poslovanja, a dijelom za nabavu nefinancijske imovine. Višak prihoda poslovanja iznosi 58.485 kuna (AOP 239), a višak prihoda od nefinancijske imovine je 57.139 kuna (AOP 240) i razlikuju se od iznosa u PR-RAS-u zbog provedenih obaveznih korekcija. Obračunati prihodi poslovanja iznose 154.804 kuna.

U izvanbilančnoj evidenciji Javna vatrogasna postrojba Zadar vodi zadužnicu od 50.000 kuna danu trgovačkom društvu INA d.d., te vrijednost vozila i opreme dobivenu na korištenje. Izvanbilančni zapisi u tekućoj godini povećani su za vrijednost plovila dobivenog na korištenje od Vatrogasne zajednice Grada Zadra.

**4. BILJEŠKE UZ OBRAZAC RAS-funkcijski**

U izvještajnom razdoblju rashodi prema funkcijskoj klasifikaciji iskazani su u iznosu od 19.617.949 kuna i uneseni pod (AOP 026) usluge protupožarne zaštite.

**5. BILJEŠKE UZ OBRAZAC P-VRIO**

U obrascu P-VRIO iskazane su sve one promjene u vrijednosti i obujmu imovine i obveza koje nisu rezultat financijskih aktivnosti, odnosno transakcija. Iz izvještaja je evidentno smanjenje u vrijednosti i obujmu imovine u ukupnom iznosu od 25.128 kuna (AOP 001).

Smanjenje u vrijednosti proizvedene dugotrajne imovine (AOP 004) u iznosu od 665 kuna odnosi se na sadašnju vrijednost uništene, zastarjele i neupotrebljive imovine koja je rashodovana po obavljenom godišnjem popisu imovine i obveza.

Smanjenje u obujmu proizvedene dugotrajne imovine (AOP 021) u iznosu od 24.463 kuna odnosi se na sadašnju vrijednost isknjižene opreme donirane dobrovoljnim vatrogasnim društvima tijekom 2020. godine.

**6. BILJEŠKE UZ OBRAZAC OBVEZE**

U Izvještaju o obvezama iskazuju se ukupne obveze Javne vatrogasne postrojbe Zadar u razdoblju od 01. siječnja do 31. prosinca 2020. godine. Stanje obveza na dan 01. siječnja 2020. godine bilo je 1.480.857 kuna (AOP 001). Sve dospjele obveze iz početnog stanja podmirene su u izvještajnom razdoblju.

Stanje obveza na kraju izvještajnog razdoblja iznosi 1.542.696 kuna (AOP 036) od čega dospjele obveze iznose 13.586 kuna (AOP 037), a nedospjele obveze (AOP 090) iznose 1.529.110 kuna.

Dospjele obveze odnose se na račun dobavljača za materijalne rashode u iznosu od 2.750 kuna (AOP 051) te na 10.836 kuna međusobnih obveza proračunskih korisnika (AOP 039). Međusobne obveze proračunskih korisnika odnose se na refundaciju Hrvatskog zavoda za zdravstveno osiguranje za naknadu plaće za vrijeme privremene nesposobnosti za rad djelatnika Javne vatrogasne postrojbe Zadar. Navedena sredstva uplaćena su na žiro račun JVP Zadar i predstavlja obavezu za povrat na račun isplatitelja plaće i naknade plaće što je u ovom slučaju Grad Zadar.

Stanje nedospjelih obveza na kraju izvještajnog razdoblja (AOP 090) iznosi 1.529.110 kuna. Nedospjele obveze sastoje se od 1.421.686 kuna obračunate plaće te naknada za prijevoz za prosinac 2020. godine, obveza prema dobavljačima za materijalne rashode u iznosu 39.473 kuna koji dospijevaju na naplatu u 2021. godini, obveza za uplatu poreza na dodanu vrijednost za razdoblje od 01. rujna do 31. prosinca 2020. godine u iznosu od 45.226 kuna, međusobnih obveza proračunskih korisnika u iznosu od 17.765 kuna, te ostalih obveza u iznosu od 7.710 kuna.

 **ZAPOVJEDNIK**

 Željko Šoša